Hrvatska je viceprvak Europe! Španjolci nas potukli u finalu

Naša U19 futsal reprezentacija ispisala je povijest u Rigi. Hrvatska je viceprvak Europe! Da, porazila nas je Španjolska 6-1, da pravili smo banalne greške, ali ne znači da nismo ponosni na naše dečke...

<p>Prvo ikada održano <strong>Europsko futsal prvenstvo </strong>do 19 godina odigrano je u <strong>Latviji</strong>, a potpuna senzacija ondje bili su momci u kockastim dresovima. Da, Hrvati, prvi puta na nekom internacionalnom natjecanju, pokosili su sve pred sobom sve do finala. Ondje ih je čekala neugodna Španjolska. Momčad koja ih je i u skupini dobila 3-0, sada je nanijela još teži poraz izabranicima Marinka Mavrovića sa 6-1.</p><p><strong>POGLEDAJTE VIDEO:</strong></p><p>Bila je <strong>Hrvatska</strong> oštra od početka, vjerovali su dečki u sebe, naučio ih je tome njihov izbornik, a naučili su se i sami kada su redom "skalpirali" sve koji su im došli na noge. Od početne Italije još u kvalifikacijama, do posljednjeg favoriziranog <strong>Portugala</strong> u polufinalu. Samo je <strong>Španjolska</strong> ostala bolna točka hrvatskim "sezoncima". </p><p>Prvi gol je postigla Španjolska. Ricardo <strong>Mayor </strong>bio je precizan na prvoj stativi gdje mu je loptu iz prekida ubacio suigrač s brojem šest,<strong> Cerón. </strong></p><p>Španjolska je još jednom probala iz prekida. Slobodan udarac s desne strane izveo je <strong>Adrian</strong>, a lopta je otišla iznad prečke. Hrvatska je uzela loptu, točnije <strong>Vukelić</strong> je krenuo u nalet prema španjolskom golu, a <strong>Nacho</strong> ga je cijelo vrijeme držao za hlačice. Reagirao je sudac na povlačenje <strong>Nacha</strong> kojemu je dodijelio žuti karton, a Hrvatska je dobila slobodan udarac. Izveo ga je Mateo <strong>Mužar</strong> koji je torpedom razorio mrežu Španjolske za izjednačenje i povratak Hrvatske na početak utakmice.</p><p>No, nije se dala Španjolska i krenuo je potop Hrvatske. Ricardo Mayor izveo je out prema Adriánu Rodríguezu koji loptu šalje u mrežu Hrvatske. Bio je dobro postavljen <strong>Čizmić</strong>, ali se lopta odbila od jednog španjolskog igrača ispred njega i promijenila putanju. No, Uefa tvrdi - gol je Adrianov. Zatim Cristian <strong>Molina</strong> pogađa za treći gol Španjolske na utakmici u 18. minuti susreta.</p><p>Nekoliko trenutaka prije kraja prvog dijela prelomila se utakmica. </p><p>Dvojbenom odlukom suca Španjolska je povela 4-1 nakon što je <strong>Perez</strong> iz dosuđenog izravnog deseterca zabio četvrti gol Španjolske. Razlog je bio navodni faul Mužara u oduzimanju lopte strijelcu trećeg Španjolskog pogotka, Cristianu Molini. </p><p>Nakon povratka iz svlačionice još jednom je lopta završila u mreži Hrvatske. Španjolska je zabila svoj peti gol dvije minute nakon povratka na teren. Strijelac je bio <strong>Bernat Povill </strong>koji je prsima primirio loptu na lijevoj strani, a onda poluvolejom probio "zvučni zid" i zakucao loptu u gol.</p><p>Posljednji gol Furije postigao je "stari strijelac" <strong>Adrian</strong> koji se ovim približio tituli najboljeg strijelca na cijelom turniru, a Hrvatskoj ugasio nadanja za zlato. Do kraja utakmice, Hrvatska je pokušavala još zabiti gol, umanjiti bol, ali nije uspjela.</p><p>No, ostaje radost promicanja futsala, radost dječaka koji su dali sve od sebe, a sada ponosno domovini mogu donijeti veliko europsko srebro.</p><p>Bravo, Hrvatska! Bravo, campeones!</p>